CELEX: 32022D0622
Language: lt
Date: 2022-04-07 00:00:00
Title: Komisijos įgyvendinimo sprendimas (ES) 2022/622 2022 m. balandžio 7 d. kuriuo dėl kintamosios srovės elektros skaitiklių ir buitinių ir panašios paskirties jungtuvų elektromagnetinio suderinamumo darniųjų standartų iš dalies keičiamas Įgyvendinimo sprendimas (ES) 2019/1326 (Tekstas svarbus EEE)

2022 4 13   
               
               
                  LT
               
               
                  Europos Sąjungos oficialusis leidinys
               
               
                  L 115/85
               
            
         KOMISIJOS ĮGYVENDINIMO SPRENDIMAS (ES) 2022/622
         2022 m. balandžio 7 d.
         kuriuo dėl kintamosios srovės elektros skaitiklių ir buitinių ir panašios paskirties jungtuvų elektromagnetinio suderinamumo darniųjų standartų iš dalies keičiamas Įgyvendinimo sprendimas (ES) 2019/1326
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/30/ES (2) 13 straipsniu, daroma prielaida, kad elektros įrenginiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos I priede nustatytus esminius reikalavimus, kuriuos apima tie standartai ar jų dalys;
                  
               
                     (2)
                  
                  
                     Įgyvendinimo sprendimu C(2016) 7641 (3) Komisija pateikė prašymą Europos standartizacijos komitetui (CEN), Europos elektrotechnikos standartizacijos komitetui (Cenelec) ir Europos telekomunikacijų standartų institutui (ETSI) parengti ir peržiūrėti darniuosius elektromagnetinio suderinamumo standartus, kad būtų užtikrintas Direktyvos 2014/30/ES įgyvendinimas;
                  
               
                     (3)
                  
                  
                     remdamiesi Įgyvendinimo sprendime C(2016) 7641 pateiktu prašymu, CEN ir Cenelec parengė darnųjį standartą EN IEC 62053–24:2021 ir jo dalinį pakeitimą EN IEC 62053-24:2021/A11:2021 dėl statinių pagrindinio dažnio reaktyviosios energijos skaitiklių (0,5S, 1S, 1, 2 ir 3 klasės);
                  
               
                     (4)
                  
                  
                     remdamiesi Įgyvendinimo sprendime C(2016) 7641 pateiktu prašymu, CEN ir Cenelec peržiūrėjo toliau išvardytus darniuosius standartus, kurių nuoroda paskelbta Komisijos komunikatu (OL C 173, 2016 5 13) (4): EN 62053-21:2003, EN 62053-22:2003, EN 62053-23:2003, EN 61009-1:2012;
                  
               
                     (5)
                  
                  
                     po to atitinkamai buvo priimti šie darnieji standartai ir jų daliniai pakeitimai: EN IEC 62053-21:2021 ir EN IEC 62053-21:2021/A11:2021 dėl statinių kintamosios srovės aktyviosios energijos skaitiklių (0,5, 1 ir 2 klasės); EN IEC 62053-22:2021 ir EN IEC 62053-22:2021/A11:2021 dėl statinių kintamosios srovės aktyviosios energijos skaitiklių (0,1S, 0,2S ir 0,5S klasės); EN IEC 62053-23:2021 ir EN IEC 62053-23:2021/A11:2021 dėl statinių reaktyviosios energijos skaitiklių (2 ir 3 klasės); EN 61009-1:2012 ir EN 61009-1:2012/A13:2021 dėl buitinių ir panašios paskirties liekamąja srove valdomų jungtuvų su integruota apsauga nuo viršsrovių;
                  
               
                     (6)
                  
                  
                     Komisija kartu su CEN ir Cenelec įvertino, ar darnieji standartai EN IEC 62053-24:2021 su pakeitimais, padarytais standartu EN IEC 62053-24:2021/A11:2021, EN IEC 62053-21:2021 su pakeitimais, padarytais standartu EN IEC 62053-21:2021/A11:2021, EN IEC 62053–22:2021 su pakeitimais, padarytais standartu EN IEC 62053-22:2021/A11:2021, EN IEC 62053-23:2021 su pakeitimais, padarytais standartu EN IEC 62053-23:2021/A11:2021, EN 61009-1:2012 su pakeitimais, padarytais standartu EN 61009-1:2012/A13:2021, atitinka Įgyvendinimo sprendimu C(2016) 7641 nustatytą prašymą;
                  
               
                     (7)
                  
                  
                     darnieji standartai EN IEC 62053-24:2021 su pakeitimais, padarytais standartu EN IEC 62053-24:2021/A11:2021, EN IEC 62053-21:2021 su pakeitimais, padarytais standartu EN IEC 62053-21:2021/A11:2021, EN IEC 62053-22:2021 su pakeitimais, padarytais standartu EN IEC 62053-22:2021/A11:2021, EN IEC 62053-23:2021 su pakeitimais, padarytais standartu EN IEC 62053-23:2021/A11:2021, EN 61009-1:2012 su pakeitimais, padarytais standartu EN 61009-1:2012/A13:2021, atitinka reglamentuojamus esminius saugos reikalavimus, kurie nustatyti Direktyvoje 2014/30/ES. Todėl tų darniųjų standartų nuorodas kartu juos iš dalies keičiančių standartų nuorodomis tikslinga paskelbti Europos Sąjungos oficialiajame leidinyje;
                  
               
                     (8)
                  
                  
                     Komisijos įgyvendinimo sprendimo (ES) 2019/1326 (5) I priede išvardytos darniųjų standartų, kuriais remiantis daroma atitikties Direktyvos 2014/30/ES nuostatoms prielaida, nuorodos. Siekiant užtikrinti, kad visos darniųjų standartų, parengtų įgyvendinant Direktyvą 2014/30/ES, nuorodos būtų pateiktos viename akte, tų standartų nuorodos kartu su atitinkamų juos iš dalies keičiančių standartų nuorodomis turėtų būti įtrauktos į tą priedą;
                  
               
                     (9)
                  
                  
                     todėl būtina iš Europos Sąjungos oficialiojo leidinio išbraukti Komisijos komunikatu (OL C 173, 2016 5 13) paskelbtas šių darniųjų standartų nuorodas: EN 62053-21:2003, EN 62053-22:2003, EN 62053-23:2003, EN 61009-1:2012;
                  
               
                     (10)
                  
                  
                     Įgyvendinimo sprendimo (ES) 2019/1326 II priede pateikiamos darniųjų standartų, parengtų įgyvendinant Direktyvą 2014/30/ES, nuorodos, kurios išbraukiamos iš Europos Sąjungos oficialiojo leidinio C serijos. Todėl tikslinga šias nuorodas įtraukti į tą priedą;
                  
               
                     (11)
                  
                  
                     siekiant suteikti gamintojams pakankamai laiko pasirengti taikyti darniuosius standartus EN IEC 62053-21:2021 su pakeitimais, padarytais standartu EN IEC 62053-21:2021/A11:2021, EN IEC 62053-22:2021 su pakeitimais, padarytais standartu EN IEC 62053-22:2021/A11:2021, EN IEC 62053-23:2021 su pakeitimais, padarytais standartu EN IEC 62053-23:2021/A11:2021, EN 61009-1:2012 su pakeitimais, padarytais standartu EN 61009-1:2012/A13:2021, būtina atidėti šių darniųjų standartų nuorodų panaikinimą: EN 62053-21:2003, EN 62053-22:2003, EN 62053-23:2003, EN 61009-1:2012;
                  
               
                     (12)
                  
                  
                     todėl Įgyvendinimo sprendimas (ES) 2019/1326 turėtų būti atitinkamai iš dalies pakeistas;
                  
               
                     (13)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos atitiktis tam standartui leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2019/1326 I priedas iš dalies keičiamas pagal šio sprendimo I priedą.
         
         
            2 straipsnis
            Įgyvendinimo sprendimo (ES) 2019/1326 II priedas iš dalies keičiamas pagal šio sprendimo II priedą.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2022 m. balandžio 7 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. vasario 26 d. Europos Parlamento ir Tarybos direktyva 2014/30/ES dėl valstybių narių įstatymų, susijusių su elektromagnetiniu suderinamumu, suderinimo (OL L 96, 2014 3 29, p. 79).
         
            (3)  2016 m. lapkričio 30 d. Komisijos įgyvendinimo sprendimas C(2016) 7641 dėl standartizacijos prašymo Europos standartizacijos komitetui, Europos elektrotechnikos standartizacijos komitetui ir Europos telekomunikacijų standartų institutui dėl darniųjų standartų, siekiant užtikrinti 2014 m. vasario 26 d. Europos Parlamento ir Tarybos direktyvos 2014/30/ES dėl valstybių narių įstatymų, susijusių su elektromagnetiniu suderinamumu, suderinimo įgyvendinimą.
         
            (4)  Komisijos komunikatas, parengtas įgyvendinant Europos Parlamento ir Tarybos direktyvą 2014/30/ES dėl valstybių narių įstatymų, susijusių su elektromagnetiniu suderinamumu, suderinimo (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 246, 2018 7 13, p. 1).
         
            (5)  2019 m. rugpjūčio 5 d. Komisijos įgyvendinimo sprendimas (ES) 2019/1326 dėl darniųjų elektromagnetinio suderinamumo standartų, parengtų įgyvendinant Europos Parlamento ir Tarybos direktyvą 2014/30/ES (OL L 206, 2019 8 6, p. 27).
      
      
         
            I PRIEDAS
            Įgyvendinimo sprendimo (ES) 2019/1326 I priede įterpiami šie įrašai:
            
               
                           Nr.
                        
                        
                           Standarto nuoroda
                        
                     
                           „16.
                        
                        
                           EN IEC 62053-21:2021
                           Elektros matavimo įranga. Ypatingieji reikalavimai. 21 dalis. Statiniai kintamosios srovės aktyviosios energijos skaitikliai (0,5, 1 ir 2 klasės)
                           EN IEC 62053-21:2021/A11:2021
                        
                     
                           17.
                        
                        
                           EN IEC 62053-22:2021
                           Elektros matavimo įranga. Ypatingieji reikalavimai. 22 dalis Statiniai kintamosios srovės aktyviosios energijos skaitikliai (0,1S, 0,2S ir 0,5S klasės)
                           EN IEC 62053-22:2022/A11:2021
                        
                     
                           18.
                        
                        
                           EN IEC 62053-23:2021
                           Elektros matavimo įranga. Ypatingieji reikalavimai. 23 dalis. Statiniai reaktyviosios energijos skaitikliai (2 ir 3 klasės)
                           EN IEC 62053-23:2022/A11:2021
                        
                     
                           19.
                        
                        
                           EN IEC 62053-24:2021
                           Elektros matavimo įranga. Ypatingieji reikalavimai. 24 dalis. Statiniai pagrindinio dažnio reaktyviosios energijos skaitikliai (0,5S, 1S, 1, 2 ir 3 klasės)
                           EN IEC 62053-24:2022/A11:2021
                        
                     
                           20.
                        
                        
                           EN 61009-1:2012
                           Buitiniai ir panašios paskirties liekamąja srove valdomi jungtuvai su integruota apsauga nuo viršsrovių. 1 dalis. Bendrosios taisyklės
                           EN 61009-1:2012/A13:2021“
                        
                     
         
      
      
         
            II PRIEDAS
            Įgyvendinimo sprendimo (ES) 2019/1326 II priede įterpiami šie įrašai:
            
               
                           Nr.
                        
                        
                           Standarto nuoroda
                        
                        
                           Panaikinimo data
                        
                     
                           „14.
                        
                        
                           EN 62053-21:2003
                           Kintamosios srovės elektros matavimo įrenginiai. Ypatingieji reikalavimai.
                           21 dalis. 1 ir 2 klasės elektroniniai aktyviosios energijos skaitikliai
                        
                        
                           2023 m. spalio 13 d.
                        
                     
                           15.
                        
                        
                           EN 62053-22:2003
                           Kintamosios srovės elektros matavimo įrenginiai. Ypatingieji reikalavimai.
                           22 dalis. 0,2 S ir 0,5 S klasės elektroniniai aktyviosios energijos skaitikliai
                        
                        
                           2023 m. spalio 13 d.
                        
                     
                           16.
                        
                        
                           EN 62053-23:2003
                           Kintamosios srovės elektros matavimo įrenginiai. Ypatingieji reikalavimai.
                           23 dalis. 2 ir 3 klasės elektroniniai reaktyviosios energijos skaitikliai
                        
                        
                           2023 m. spalio 13 d.
                        
                     
                           17.
                        
                        
                           EN 61009-1:2012
                           Buitiniai ir panašios paskirties liekamąja srove valdomi jungtuvai su integruota apsauga nuo viršsrovių.
                           1 dalis. Bendrosios taisyklės
                        
                        
                           2023 m. spalio 13 d.“